เหตุจลาจลในไอร์แลนด์เหนือ พ.ศ. 2564

เกิดเหตุจลาจลหลายครั้งในพื้นที่ของกลุ่มผู้ภักดีอัลสเตอร์ในไอร์แลนด์เหนือ โดยเริ่มต้นที่ย่านวอเทอร์ไซด์ของเมืองเดร์รีในวันที่ 30 มีนาคม ค.ศ. 2021 ภายหลังเหตุจลาจลต่อเนื่องเป็นเวลาสี่คืนในเดร์รี การก่อความวุ่นวายได้กระจายไปยังเบลฟาสต์ซึ่งอยู่ทางใต้ ในวันที่ 2 เมษายน การประท้วงของกลุ่มภักดีขยายเป็นความรุนแรงและการจลาจลที่มีการขว้างปาแท่งโลหะ, อิฐ, วัสดุก่อสร้างอาคาร และระเบิดน้ำมัน ต่อมาในวันที่ 3 เมษายน ความไม่สงบได้แพร่กระจายไปยังนิวทาวนับบี ที่ซึ่งมีการจี้ปล้นและวางเพลิงรถยนต์และใช้นะเบิดน้ำมันขว้างใส่ตำรวจ นอกจากนี้ในคืนวันที่ 4 เมษายนและเช้าวันที่ 5 เมษายน เกิดการลุกฮือของประชาชนในเมืองคาร์ริกเฟอร์เกิสในมณฑลอันทริมใต้ โดยกลุ่มผู้ภักดีได้ก่อการกั้นถนนเพื่อไม่ให้ตำรวจเข้ามายังที่อยู่อาศัยท้องที่ รวมถึงปาระเบิดและระเบิดเพลิงใส่ยานพาหนะของตำรวจ เดอะบีบีซีรายงานว่าจลาจลนี้ร้ายแรงที่สุดในรอบหลายปี

ดูเพิ่ม
 เดอะทรับเบิลส์

อ้างอิง

ไอร์แลนด์เหนือ
เดร์รี
เบลฟาสต์
สหราชอาณาจักรในปี พ.ศ. 2564
การประท้วงในปี พ.ศ. 2564
อาชญากรรมในปี พ.ศ. 2564